CELEX: 62011TN0257
Language: sk
Date: 2011-05-23 00:00:00
Title: Vec T-257/11: Žaloba podaná 23. mája 2011 — Pangyrus/ÚHVT — RSVP Design (COLOURBLIND)

16.7.2011   
            
            
               SK
            
            
               Úradný vestník Európskej únie
            
            
               C 211/29
            
         Žaloba podaná 23. mája 2011 — Pangyrus/ÚHVT — RSVP Design (COLOURBLIND)
   (Vec T-257/11)
   2011/C 211/62
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Pangyrus Ltd (York, Spojené kráľovstvo) (v zastúpení: S. Clubb, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: RSVP Design Ltd (Renfrewshire, Spojené kráľovstvo)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 23. marca 2011 vo veci R 751/2009-4,
            
         
               —
            
            
               potvrdil rozhodnutie námietkového oddelenia Úradu pre harmonizáciu vnútorného trhu (ochranné známky a vzory) z 12. mája 2009 a
            
         
               —
            
            
               priznal žalobcovi náhradu trov konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „COLOURBLIND“ pre tovary a služby zaradené do tried 9, 16, 28, 35 a 41 — prihláška ochrannej známky Spoločenstva č. 3337979.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti: žalobca.
   
      Odôvodnenie návrhu na vyhlásenie neplatnosti: účastník konania, ktorý sa domáha vyhlásenia neplatnosti, založil svoju žiadosť na dvoch dôvodoch; t. j. po prvé na článku 53 ods. 1 písm. c) v spojení s článkom 8 ods. 4 nariadenia Rady (ES) č. 207/2009 uvedením skoršieho nezapísaného práva chráneného podľa práva Spojeného kráľovstva o neoprávnenom používaní (passing-off) a po druhé na nekonaní prihlasovateľa v dobrej viere podľa článku 52 ods. 1 písm. b) nariadenia Rady (ES) č. 207/2009.
   
      Rozhodnutie zrušovacieho oddelenia: vyhlásenie prihlášky ochrannej známky Spoločenstva za neplatnú v celom rozsahu.
   
      Rozhodnutie odvolacieho senátu: zrušenie rozhodnutia zrušovacieho oddelenia a zamietnutie návrhu na vyhlásenie neplatnosti.
   
      Dôvody žaloby: žalobca tvrdí, že odvolací senát sa dopustil nesprávneho právneho posúdenia, keď rozhodol, že: i) majiteľ ochrannej známky Spoločenstva podal prihlášku v dobrej viere a ii) žalobca nepreukázal používanie skoršieho označenia v obchodnom styku pred dátumom podania prihlášky spornej ochrannej známky Spoločenstva.